อั๊ยย่ะ ร้านก๋วยเตี๋ยวเล็กๆแต่เต็มเปี่ยมด้วยคุณภาพ เวิ่งตึกพาณิชย์หัวมุมแยกจากวัชรพล เลี้ยวยากนิดนึงเพราะผ่านจากเพลินนารีเจอโค้งที่จะไปห้าแยกวัชรพลร้านอยู่หัวมุมขวามือเลย ป้ายใหญ่โตโดดเด่นพอสมควร 

ร้านเล็กคูหาเดียว แต่งสวยดีนะ ชอบหมอนรูปกุ้ง หอย หม้อต้มยำ โต๊ะเก้าอี้ก็ดูดี เมนูใหญ่มากๆ555 และมีปุ่มกดเรียกพนักงานด้วย ดูมีอะไรดีนะ^^

วันนี้เราสั่ง ต้มยำมันกุ้งขนาดใหญ่สำหรับ2-3คน ในราคา 699.-!!! ราคาสูงพอสมควร แต่เต็มไปด้วย ซีฟู้ดเต็มๆปังๆจริงๆ ด้วยกุ้งตัวโต2ตัว หอยแมงภู่นิวซีแลนด์3ตัว หอยเซลล์พอสมควร(ลืมนับ อิอิ) หอยลาย เนื้อปลาสดๆ ปลาหมึกเด้งๆ เลือกเส้นได้ 6ก้อน เราเอาทุกแบบ เส้นแก้ว เส้นบะหมี่ และเส้นมาม่าอย่างละ2 อ่อ มีหอยหวานเสริฟแยกมาด้วย จิ้มกับน้ำจิ้มซีฟู้ดถ้วยเล็กๆ และมีพวงเครื่องปรุงวางให้ แต่ว่าน้ำซุปต้มยำอร่อยมาก เข้มข้น แต่ไม่เผ็ดมาก ดีงามนะ

สลัด 149.- กุ้งตัวโต เด้งๆ ผักก็สด มียอดอ่อนทานตะวันกับพวกผักสลัด หอมหัวใหญ่ มะเขือเทศราชินี

เครื่องดื่ม สั่ง ชาเขียวเฉาก๊วย อร่อยหนึบหนับ อีกแก้วเป็นพีซโซดา ก็ดีงาม คือเสริฟด้วยแก้วทรงสูง มีดีเทล

ร้านรับบัตรเครดิตตั้งแต่500.-นะคะ วันนี้โดนไป 1,035.- สบายใจ นานๆเจอกันทีนะ^^